साढ़ा औन-जान मते ब’रें तगर चलदा रेहा। फ्ही अपने-अपने कम्में ते घरें दे मामलें च रुज्झने करी साढ़ा औन-जान किश घटी गेआ, ते फ्ही तारें-मंगलें तगर गै रेही गेआ। ते उस दिन सुनियै बड़ी र्हानगी ते दुख होआ जे विमल होर बमार न, ते उ’नेंगी दिल्ली लेई गे न। बिमारी बारै नां असें पुच्छेआ ते नां गै कुसै ने दस्सेआ, ते सारें जनें बडी खुशी बुज्झी जिसलै ओह् ठीक होइयै घर आई गेइयां। अस उ’नेंगी मिलन गे, उऐ पराना निग्घ ते गरमैश ही उं’दे ब्यहार च। फ्ही थोढ़े चिरै लेई उंआं गै मिलना-मलाना ते फ्ही उऐ सुस्ती ते कम्मै दी व्यस्तता।